


Baladele Românilor din Timoc 


Nu departe de noi, peste Dunăre, din cotul 
Vidinului către apus până la apa Moravei, 
pe cele .două țărmuri ale Timocului, trăiesc 
din vremi destul de vechi trei sute de mii de 
suflete grăitoare și înțelegătoare de vorbă ro- 
mânească. 

Baladele, doinele și frângurelele celor din 
acest colț de ţară, adevărate  nestimate ale 
poesiei poporane, sunt făurite din viers ro- 
mânesc cu freamăt de codru şi zângănit stră- 
bun de arme, cu aceleași note când triste, 
când duioase ce se desprind din cântările 
Românilor de pretutindeni. 

Baladele sau „cântările bătrâne”, cum Ie 
spun cei de acolo, sunt picurii de cristal ai 
trecutului nostru, lumină toarsă din caier de 
lună și împletită cu raze de soare. Sunt stro- 
pii de melancolie ce plutesc în ceața amur- 
gurilor trezind stihiile 


vremilor apuse. ? 


duc până la tulpina neamului aflător în Car- 
pați. 

Spicuitori ai acestui vers epic, însemnăm 
aici numai câteva din numeroasele note co- 
mune, care dau pe față acelaș început pentru 
Românii așezați de-a-dreapta fluviului cu cei 
aflători de-a-stânga lui. 

Natura a fost totdeauna isvor nesecat de 
inspiraţii. Și cântecele Timocenilor sunt în- 
semnate prin descrieri simple, dar sugestive, 
ce amintesc de „Miorița“ și de alte balade 
ale versului românesc. 

Iată cum grăește cântăreţul poporan : 


„Sus la poala muntelui, 
„in frunza vizdeiului,... 
„La cătunu 1!) Pătrului, 
(Balada „Pătru haiducu') 


sau: 





Versul lor, dacă nu 
conturează arta raf'nată 
a prezentului, dacă nu 
îmbracă forma şi cuge- 
tarea marilor poeţi, ră- 
mâne totuși dovadă te- 
meinică despre tăria şi 
obârșia unor suflete răs- 
leţite, amintire săpată în 
lespedea trecutului, care 
grăeşte frumos şi impu- 
nător pentru o fărîmă 
din trupul neamului ro- 
mânesc. 

Baladele, cântetile voi- 
nicești sau haiducești, 
„cântările bătrâne” sunt 
„furate din gură în gu- 
ră”, vorba cântăreților 
din ţinutul Timocului 
Ele s'au păstrat aşa până 
astăzi dimpreună cu lim- 
ba, cu amintiri despre 
eameni și fapte, despre 
locuri şi datini, care 

Biserică românească din Co- 
muna Balci din Jud. Vodin 





„Departe, vere departe, 
„Nici departe, nici 
aproane 
„La cea salcă cocoșată 
„Cam pe Dunăre-aplecată“ 
(Golea) 


Amintirea Turcilor, re- 
miniscenţele despre hai: 
ducii care ucideau pe 
cutropitor și ajutau pe 
nevoiaș, care loveau cu 
braţul voinic pentru a 
răsbuna nelegiuirile şi 
nedreptăţile, sunt note 
de un interes deosebit 
în baladele Românilor. 

Haiducii, eroi legen- 
dari ai veacurilor tre- 
cute, au fost şi la aite 
neamuri creştine din 
Balcani, dar cei din cân- 
tările noastre se nuan- 


1) Cătunzcolibă, bordeiu. 


edem Al 1 5 âp se Uni ie A fetal, se 





țează prin isteţime, sentimente subtile și rea- 
litate. Ei cată biruința armelor nu numai în 
curaj și în puterea brațului, dar și în ascu- 
ţimea minţii, fără a fugi de lupta dreaptă şi 
cinstită. Dovada o aflăm în balada lui „No- 
vac cel bătrân“. 

Amintiri despre locuri, voevozi şi fapte din 
trecutul fraților aflători la miază-noapte de 
apele fluviului, revin așa de viu în sufletul 
'Timocenilor, încât sunt cântate mai în toate 
baladele lor. 

In balada „Stanislav  voinicu“, Turcii prind 
pe erou prin trădare. Ei îl leagă cu „frân- 
ghii de mătase“ dela „Braşov“, iar piatra, ce 
urma să: i-o anine de gât, ca să-l înece, este 
adusă tocmai din „Moldovia”. 


„Șin țară că se ducea, 
„In țara MOLDOVIEI 
„Să ia piatra moşiei“. 


„Aiduc Velcu“, întrebat de Turci, de unde 
“ste de fel, răspunde: 
„leu sunt dela CRAIOVA“, 


In balada „Miu aiducu”, întreaga acțiune 
se desfășoară în jurul lui „Ștefan Vodă“, în- 
cunjurat de boeri din ținuturile locuite de ro- 
mâni şi nu din altă! parte. 


„In curte ia Ștefan Vodă 
„Mari boeri s'a strâns la vorbă, 
„Tot boeri, ai ţărei 

„A doilea a Craiovei 

„A patrulea Diului“, 


Unele „Cântări bătrâne“ sunt simple va- 
Tiante ale baladelor foarte cunoscute în lite- 
ratura poporană din stânga Dunărei, Timpul 
și despărţirea de frați au lăsat urme neîn- 
semnate pentru ansamblul acţiunii principale. 

Balada „Novac cel bătrân“ este varianta 
lui „Baba Novac“, 

Eroul şi acțiunea au rămas aceleași. Amă- 
nuntele sunt puţin schimbate. 

Gruia, feciorul lui Novac, un viteaz fără 
pereche, este prins de turci în "Țarigrad, 

Dorul de libertate muncește pe prisonier. 
El încredințează inelul unui corb, ca să-l ducă 
semn tatălui său. 

Inelul aruncat de corb, cade în paharul lui 
Novac. 

Eroul înțelege misiva simbolică și pornește 
să libereze pe fiul său din închisoare. Gruia 
este scăpat printr'un vicleșug, care nu înlă- 
tură lupta cu paloșul. 


ca A e n_d_eA_a f 1598 e Uomoinae Ara d 


„Miu Znobiu“ este varianta lui ,„Mihul Co- 
pilul“. Ultima are versuri mai curgătoare, 
mai multă poesie şi o acțiune mai logică. 

Cine nu-și aminteşte de viteazul Mihul care 
porneşte la drum. El este prevestit de murgul 
său, că Ianoș cu ceata de unguri, îi ţine calea 
și vrea să-l omoare. 

Ungurii încearcă să-l prindă. Eroul risipe- 
ște pe dușmani din câteva lovituri; iar când 
Ianoș cu întreaga ceată iese înaintea sa, el îi 
opreşte cu un semn și le cântă: 


„Un cântec duios, 
„Atât de frumos. 
„Codrii se trezesc, 
„Frunzele şoptesc, 
„Stelele clipesc...“ 


Cântecul sfârșit,  Ianoș înduioşat poftește 
pe Mihul să benchetuiastă, pentruca apoi să 
se lupte, luptă dreaptă, din care 


„Cine va cădea, 
„Nu se va scula“, 


Mihul răpune pe Ianoș. Ungurii rămân în- 
mărmuriţi ; dar Mihul, ca un adevărat cava- 
ler, le propune să haiducească împreună, dacă 
vor ridica armele sale. Ungurii nu au această 





Cetatea romană „Golumbina“ pe 
malul timocean al Dunării 

Casă țărănească din comuna 
Coşova jud. Vodin 





putere și Mihul îi alungă cu vorbe de dis- 
preţ. 

Varianta lui Mihul Copilul din ţara Timo- 
cului, este mai puțin închegată. 

„Miu Znobiul“ este și el un viteaz. Are şi 
el un cal năsdrăvan şi murg, pe care vrea 
să-l vândă fiindcă a îmbătrânit. Murgul se 
roagă să-l păstreze și mai târziu, drept răs- 
plață, îi va fi de folos. Când Miu este prins 
de oamenii lui Ianoș, el propune lupta 
dreaptă, dar se ajunge numai la o întrecere 


La pomană în comuna 
Căpitanuţi jud. Vodin 





de cai. Murgul iese învingător, iar eroul tae 
capul lui Ianoş, despre care află mai târziu 
că e tatăl său. 

Lipsa de unitate în acţiunea variantei 
timocene nu a inrâurit și limba, care a ră- 
mas curat românească, în afară de puţine, 
foarte puţine cuvinte transformate ca formă 
sau înlocuite în vremurile mai noui cu unele 
neologisme a căror pătrundere în graiul ţă- 
rănimei române de peste Dunăre este un 
adevărat mister. Poate, numai de nu va fi 
influențat câteva cântece ale lăutarilor ţigani 
de prin orașele dunărene aflate pe stânga 
fluviului. 

Baladele, creiate în vremurile noastre, nu 
sunt mai puţin lipsite de interes, Ele contu- 
rează ca și cele din trecut curajul, eroismul 
şi vitejia românului, care a uimit chiar pe 
cutropitori. 

Astfel, după războiul» balcanic, acum 
treizeci de ani, se cânta în țara Timocului 
balada lui „Costăndin“, al cărui erou deși 
îşi pierduse amândouă picioarele în luptele 
cu Bulgarii, el nu a dat steagul sârbesc (zăs- 
tava) din mâinile sale viteze. 

Cântărețul grăiește astfel: 


„Pe Costăndin îl prindea... 
„Și-l băga în bătălie, 
„Zăstava'n mână i-o da... 
„Și "nainte că-l punea... 
„Și-un tun că-mi pognia, 
„Pe Costăndin îl lovia, 
„Picioarele-i răteza 

„Dar zăstava că n'o da.“ 


Spicuind astfel literatura  poporană din 
ţinuturile aflătoare dincolo de hotarele Ro- 
mâniei, o mângâiere duioasă se revarsă în 
sufletul românesc, căci viersul ca şi graiul 
ţăranului nostru de pretutindeni stă  măr- 
turie temeinică și nepieritoare despre obâr- 
șia sa nobilă, despre drepturile sale de 
veacuri asupra moșiei străbune și despre dâr- 
zenia rezistenței sale în fața vicisitudinilor 


soartei. 
1. 0. PĂRAIANU 


NOTĂ: Baladele -citate sunt din volumul 
„Dela Românii din Serbia“, de G. Giuglea și 
C. Vâlsan — București 1913. 





———————— 
Cine poate să doneze sânge ? Oricine — bărbat sau femee — sănătos, între 18-60 
ani, fără teamă că îşi primejdueşte viata. (In Bucureşti sângele se colectează la 

spitalul 303, Podul Cotroceni — Telefon _4.25.22). 

